สวัสดีค่ะ หนูมีความรู้สึกเบื่อ หนูไม่รู้ว่าเบื่ออะไร เหมือนมันเบื่อทุกสิ่งทุกอย่าง อยากร้องไห้โดยไม่รู้สาเหตุ หนูอ่านบทความต่างๆ ทั้งที่มันไม่ใช่เรื่องเศร้าแต่หนูอยากร้องไห้ และหนูควบคุมมันไม่ได้ หนูควบคุมอารมณ์ตัวเองไม่ได้เวลาหนูโกรธ และมีอีกเรื่องคือ หนูทะเลาะกับคนๆหนึ่งและเรื่องมันผ่านมาหลายสัปดาห์แล้ว แต่หนูมีความรู้สึกไม่อยากได้ยินเสียง ไม่อยากเจอ ไม่อยากพูดคุย ไม่อยากอยู่ใกล้กับคนๆนั้นเลย เมื่อเห็นการกระทำ ได้ยินเสียงของคนนั้น หนูจะรู้สึกหยุดหยิดขึ้นมาทันที และรู้สึกอึดอัดเสมอเวลาอยู่ใกล้ และหนูก็มีความรู้สึกว่าหนูไม่อยากอยู่บ้าน เหมือนอยู่บ้านแล้วหนูไม่มีคามสุข รู้สึกอึดอัดตลอดเวลา เคยคิดอยากฆ่าตัวตาย หนูเป็นโรคซึมเศร้ารึเปล่าคะ และจะมีแนวทางในการจัดการกับอารมณ์ความรู้สึกยังไงบ้างคะ ขอบสำหรับคำตอบล่วงหน้าค่ะ
สวัสดีคะ ตอนนี้ปัญหาที่พบคือ มีเรื่องของการเบื่อ ไม่ทราบว่าเบื่ออะไร ไม่สามารถควบคุมอารมณ์ตัวเอง ได้ และมีปัญหาเรื่องของท้อแท้สิ้นหวัง ที่สำคัญมีเรื่องของการคิดฆ่าตัวตาย มีเรื่องของการทำต้องการทำร้ายตัวเอง เข้าได้กับ ปัญหาเรื่องโรคซึมเศร้าค่ะ แต่อย่างไรก็ตามอาจจะต้องดูเรื่องปัญหาอารมณ์แปรปรวนร่วมด้วยค่ะ เพราะมีเรื่องของปัญหาเรื่องของความโกรธ และมีปัญหาเรื่องเบื่อร่วมกันค่ะตอนนี้ที่สำคัญที่สุดควรจะปรึกษาจิตแพทย์ค่ะ เนื่องจากมีความคิดในการที่จะทำร้ายตัวเอง หรือ การฆ่าตัวตาย ซึ่งเป็นภาวะฉุกเฉินทางจิตเวชค่ะ